ก่อนหน้านี้ได้ไปพบเพื่อตรวจหลังคลอดเมื่อวันที่8 เดือนพฤษจิกายน แล้วได้ฉีดยาคุมไป ผ่านไป1สัปดาห์ เป็นประจำเดือน เป็นหลายวันมาก มามากช่วง8-9วัน หลังจากนั้น ไหลแค่นิดหน่อย ส่วนมากจะไหนแค่ตอนเย็น ตอนเช้าไม่ไหล อยากถามว่าอาการแบบนี้คือต้องไปหามั้ยคะ แล้วเสี่ยงจะเป็นโรคร้ายมั้ย
สวัสดีค่ะ การใช้ยาคุมแบบฉีดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน โดยการคุมกำเนิดด้วยาฉีดเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1% ค่ะหลังการฉีดยา อาจมีผลข้างเคียงที่พบได้บ่อยๆเช่นการมีเลือดออกผิดปกติทางช่องคลอด หรือประจำเดือนมาคลาดเคลื่อนไปได้ แต่ไม่ควรทำให้มีเลือดออกมากติดต่อกัน 8-9 วันดังกล่าวมา แต่ถ้าไหลเล็กน้อยกระปริดกระปรอยแค่ไม่ถึง 1 สัปดาห์ยังเป็นไปได้ดังนั้นตอนนี้ถ้ายังมีเลือดออกอยู่ ควรกลับไปพบแพทย์เพื่อตรวจหาสาเหตุอื่นๆของเลือดออกผิดปกติทางช่องคลอดเช่น การมีการติดเชื้อหรือมีเนื้องอกของอวัยวะสืบพันธุ์ร่วมด้วยต่อไป เบื้องต้นควรงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง